שמשון הולצמן

שמשון הולצמן (1907–1986) היה צייר ישראלי, יליד גליציה. היה ממקימי קריית האמנים בצפת וחתן פרס דיזנגוף הראשון. שמשון הולצמן נולד בעיר סמבור שבגליציה לפייבל, שהיה צבע-אמן. בשנת 1922 עלה פייבל הולצמן עם שלושת בניו לארץ ישראל ועסק בצביעת בתים בין היתר צבעו את מלון המלך דוד, בו עדיין מצויים ציורי קיר ותקרה שלהם. באמצע שנות העשרים החליט שמשון הולצמן שציור הוא ייעודו, ועל-כן הצטרף לסטודיו של יצחק (פרנל) פרנקל בתל אביב. בסוף שנות העשרים נסע הולצמן לפריז כדי לשכלל את אומנותו והוא גר במונמארטר, שם עבד כצבע ולמד ב-Académie de la Grande Chaumiere. במהלך שהותו שם למד מחיים סוטין כיצד להעריך אמנות וכיצד ליצור אמנות. הולצמן הושפע מאוד מהאימפרסיוניזם הצרפתי ומציירי תנועה זו, אותם למד להכיר לעומק בפריז. כמו כן הושפע מציוריהם של פול גוגן, אנרי מאטיס, פול סזאן ואנדרה דרן. הולצמן ערך תערוכות יחיד בפריז וחזר לארץ ישראל בתחילת שנות ה-30. כשחזר לארץ ישראל לקח חלק בתערוכת האמנים הכללית של אמני ארץ ישראל בפתיחת מוזיאון תל אביב ב-1932 וערך שתי תערוכות יחיד במוזיאון תל אביב. ב-1934-1935 חזר לשהות שנייה בפריז שם השתתף בתערוכת ציורי שמן בסאלון טילרי. ב-1947 ערך תערוכת יחיד בגלריה מארלבורו בלונדון וב-1948 השתתף ב'הביאנלה של ונציה'. ב-1937 היה ראשון חתני פרס דיזנגוף לאמנות ובשנת 1959 קיבלו בשנית. הולצמן היה ממקימי קריית האמנים צפת ואחריו נהרו רבים מבכירי ציירי ישראל של שנות ה-50. הולצמן צייר לא מעט ציורי שמן על בד, אך עיקר יצירתו הם ציורי נוף בצבעי מים, שהקנו לו מוניטין רב. בחייו נחשב לאחד מבכירי ציירי המים בעולם. הולצמן צייר מאות ציורי אקוורל של נופי ישראל, בייחוד אלה של צפת, הר מירון, טבריה, הירקון ויפו. המוטיב הידוע ביותר של ציוריו באזור טבריה הם שלושת עצי האקליפטוס העומדים על לשון יבשה קטנה, אשר מאחוריהם וימינם מים, וברקע בעיירה מגדל והרי צפת. כפי שכותב שלמה שבא בספר הולצמן בהוצאת מסדה: "ראש עיריית טבריה משה צחר היה מביא בזמנו תיירים למקום ומסביר הנה העצים של הולצמן". המבקר האמריקני הידוע אלפרד ורנר כתב כי ב"יצירותיו של הולצמן ישנה חיוניות שלא תיאמן.... אין דומה לו בהתמקדות נלהבת ובלעדית כזו בנופי ארץ ישראל". הולצמן נפטר בתל אביב ב-1986. שלמה שבא, נתן זך, שמשון הולצמן, הוצאת מסדה, 1982. נתן זך (אוצר), פיטר אורוין, שמשון הולצמן: חגיגת קיץ - עבודות 1923-1986, המוזיאון הפתוח תפן, 1991. יצחק פרנקל אסקולת פריז משה קסטל מרדכי לבנון רולי שפר קריית האמנים בצפת אליאס ניומן, Art in Palestine, ניו יורק, 1939, הוצאת Siebel Company. הציור בארץ ישראל - 18 רפרודוקציות בצבעים, הוצאת גלריה מקרא סטודיו, תל אביב, 1948. חיים גמזו, ציור ופסול בישראל, הוצאת אשכול, תל אביב, 1951. מהדורה שנייה מורחבת: ציור ופיסול בישראל, הוצאת דביר, 1957. בצלאל ססיל רות (עורך), אויגן קולב, האמנות היהודית, הוצאת מסדה, 1961. בנימין תמוז (עורך), דורית לויטה, גדעון עפרת, סיפורה של אמנות ישראל, הוצאת מסדה, 1980. מארק שפס (אוצר ראשי), גילה בלס, יגאל צלמונה ואחרים, שנות העשרים באמנות ישראל, מוזיאון תל אביב לאמנות, 1982. דוד גלעדי, מסילות באמנות - 82 ציירים ישראלים, יהושע אורנשטיין, הוצאת יבנה, 1989. מאירה פרי להמן, טובל במים, טובל באור - מאה שנות צבעי-מים בישראל, מוזיאון ישראל, ירושלים, 1998. ורדה שטיינלאוף (אוצרת), על גדות הירקון - נחל הירקון באמנות הישראלית, מוזיאון תל אביב לאמנות, 2005. מדיה וקבצים בנושא שמשון הולצמן בוויקישיתוף שמשון הולצמן, דף שער בספרייה הלאומית שמשון הולצמן, באתר מרכז המידע לאמנות ישראלית, מוזיאון ישראל מידע לאספנים אודות שמשון הולצמן, באתר עסקי אמנות הטיילת בטבריה(הקישור אינו פעיל), ציור של שמשון הולצמן, באתר הגלריה לאמנות של אוניברסיטת חיפה